Covid-19-statistieke: Aktiewe gevalle al minderDr. Zweli Mkhize (Foto: Zweli Mkhize/Twitter) Suid-Afrika het nou meer as 735 000 bevestigde Covid-19-gevalle met 1 731 nuwe gevalle wat aangemeld is. Dr. Zweli Mkhize, minister van gesondheid, het Saterdagaand bevestig dat 735 906 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 19 789 nadat nog 40 sterftes aangemeld is: 21 in die Oos-Kaap, twee in Gauteng, sewe in die Vrystaat, ses in KwaZulu-Natal en vier in die Wes-Kaap. “Van die 40 sterftes aangemeld het 11 in die afgelope 24 tot 48 uur plaasgevind: vier in die Vrystaat, een in Gauteng, twee in KwaZulu-Natal, een in die Oos-Kaap en drie in die Wes-Kaap.” Tot dusver het 678 738 mense reeds van die virus herstel. Dit is ŉ herstelkoers van 92%. Suid-Afrika het tot dusver 4 963 174 toetse vir Covid-19 gedoen, 22 455 sedert die vorige verslag. Provinsiale statistieke: Sterftes en persone wat herstel het: